תנועת השומר הצעיר, החוגגת השנה מאה שנות פעילות,
היא תנועת הנוער הציונית הראשונה. השומר הצעיר היא
הראשונה שהחלה במפעל חוות ההכשרה לגרעינים
התיישבותיים בגולה. על דגלה חרתה התנועה
את שלושת הערכים ציונות, סוציאליזם ואחוות עמים
והכריזה: "פה בית היוצר לדור של מגשימים".
אלפי חלוצי התנועה באירופה עלו בקבוצות ארצה,
ומרגע הגיעם – עסקו בבניין הארץ והעמידו עצמם
לרשות עמם כמנהיגות וכמופת.
ב-1927, החלה התנועה מקימה את גופי ההשפעה
וההגשמה שלה. "הקיבוץ הארצי" הוקם כ"זרם פוליטי עצמאי בתוך
תנועת הפועלים בארץ ישראל", ונועד ליצור גרעין קשה,
חלוצי ושיתופי לחברת המופת שביקשו חברי התנועה לכונן בארץ.
תיאטראות צוותא, הוצאת הספרים ספריית פועלים
וביטאון "על המשמר" נועדו לשאת את רעיונותיה ותרבותה
של התנועה החוצה אל החברה. בשדה הפוליטי הקימה התנועה
את מפלגת פועלים מאוחדת, והליגה הסוציאליסטית,
ובתחום החינוך, נוסף על תנועת הנוער, הקימה התנועה
את המוסדות החינוכיים ואת בית הסמינרים גבעת חביבה.
כחלק מתנועת העבודה הארצישראלית השתתפה התנועה בהקמת ההסתדרות,
קופת חולים כללית, זרם העובדים בחינוך, בנק הפועלים,
המשביר לצרכן ועוד מוסדות רבים.
עם עליית הליכוד לשלטון בשלהי שנות השבעים, החלה
החברה הישראלית תהליך מואץ של הפרטה כלכלית ורעיונית.
באמצע שנות השמונים נכנסת החברה, ועימה גם תנועת השומר
הצעיר על מוסדותיה וקיבוציה, למשבר כלכלי עמוק וארוך.
את שנת ה-70 לקיומה, החלה תנועת הנוער עם
12,765 חניכים.
פיגוע רצחני הבוקר בלב תל אביב, 22 הרוגים ו-45 פצועים בפיגוע
ליד כיכר דיזנגוף בתל אביב.
ממשלת ישראל מודיעה בתדהמה, בצער רב וביגון עמוק
על מותו של ראש הממשלה...
כשמונים אחוזים מהקיבוצי בישראל עברו בשנים האחרונות לתשלום של שכר דיפרציאלי
מה שאנחנו קוראים לו "הפרטה".
היאחזויות הנח"ל אינן ממלאות את תפקידן ההיסטורי.
בתום כמעט שני עשורים של שבר, החלה מתעוררת
רוח חדשה בתנועת הנוער. במהלך שנות התשעים ראתה
התנועה ניסיונות שונים ומשונים של חידוש ההגשמה
התנועתית, אך מרביתם ירדו לטמיון עקב חוסר שיתוף פעולה.
ב-1997 החלו חברי גרעין "פסיפס" מדריכים מספר
גרעינים צעירים יותר.
הייתי בכתה י"א, והיו לי הרבה חברים מהנוער העובד,
ובעצם אצלם התחילו כל תהליכי ההגשמה וההתחברות לגרעינים
ואצלנו לא היה שום דבר.
ואז רציתי לעבור לנוער העובד בעצם.
ואז הייתה לי שיחה עם הרכז שכבה שלי באותו הזמן, ואז הוא אמר לי
"יעל, איפה את רוצה לעשות את השינוי? בתנועה שלך או בתנועה האחרת?"
ואז החלטתי להישאר.
ב-2001 החלה שכבת ביתניה את תהליך קבוצות ההמשך
הראשון, ובכך למעשה טמנו את הזרעים הראשונים לתהליך
שיביא לחידוש המשמעותי ביותר שידעה התנועה
בעשורים האחרונים - חידוש ההגשמה.
השנה, שנת המאה לקיומה של התנועה, התחילה את
חוות ההכשרה משלחת פסיפס, ששמה ניתן לה על שם
הגרעין המכונן של תנועת הבוגרים.
אני מביטה בכם היום, וברצוני להגיד לכם
שזו זכות גדולה להיות חלק מתנועת השומר הצעיר.
זו זכות ענקית לזכות לבחור לבנות אותה ולהנהיג אותה.
כיום, תנועת הבוגרים של השומר הצעיר מונה כ-250
שומר ושומרת ב-11 קיבוצים וקבוצות על פני כל הארץ.
אבל אם חושבים אתם
שיש לכם סיבה להתייאש
משום שלאחר עשר שנים השגתם מעט -
טועים אתם טעות גמורה.
הבוגרים חיים בגרעיני וקיבוצי מחנכים, ועוסקים
בעיקר בעבודה חינוכית במסגרות מגוונות באזור
מגוריהם, בתנועת הנוער, באתרי מורשת, במרכזים
חינוכיים, בחברות הנעורים, ובבתי הנחשונים בפרישה ארצית.
להיות מחנך זה להיות חלק מהחברה הישראלית.
זה לתת לעצמך להיות מושפע יום-יום מהאנשים שמסביבך,
מהילדים שמסביבך, ובאמת ללמוד מכל מה שאתה חווה ביום.
ובגלל זה אני מחנך בנחשונים.
בשנה החולפת, החליטו חברי הגרעינים יורה, חורש ויפו
על הקמת קיבוץ מחנכים בגבעת חביבה, נוסף על קיבוץ
פלך שבצפון. לקיבוצם קראו "אמתי".
התחברנו מאוד לסיפור של אמתי כזה מתוך זה,
שזה סיפור של אמת, משהו שהוא מה שהביא
אותנו לבחור במעשה המשותף הזה
אנחנו בעצם לא בוחרים רק שם בשביל עצמנו, כאילו
אנחנו בוחרים שם גם בשבילנו
א' כל זה מרגש, ומלחיץ רצח. למה? כי זה פשוט להבין שזה
הכל על האנשים, ולהאמין שבאמת יש לך את הכוח
לעצב בניית בית ואורח חיים ב...
אז במעשה הקמת הקיבוץ אנחנו באים לבנות בית, לנו,
לקבוצות של קיבוץ אמתי, ובכלל לתנועת הבוגרים של
השומר הצעיר, ובעצם להשתלב ולחדש את המעשה שלנו ב..
את המוסדות ההיסטוריים, הרעיוניים של השומר הצעיר
בגבעת חביבה, ובחברה הישראלית בכלל.
ברצוננו לסיים באיחול אחד פשוט לתנועת הבוגרים,
בלשונו של מאיר יערי מ-1934.
שתהא זו שנה של אחדות מחודשת.
בפרוס שנת המאה לתנועתנו, אנו שבים וחוזרים אל הקריאה הנושנה:
אַל תִּשְׁמַע, בְּנִי, לְמוּסַר אָב וּלְתוֹרַת אֵם אַל אֹזֶן תַּט,
כִּי מוּסַר אָב הוּא: "קַו לָקָו..." וְתוֹרַת אֵם: "לְאַט, לְאַט..."
סוּפַת-אָבִיב דּוֹבְרָה כֵן: "הַקְשִׁיבָה, אִישׁ, לְשִׁיר הַבֵּן!"
בְּלַיְלָה קַר, בְּלֵיל אֲדָר, בִּישׁוֹן הָאֵם, בִּישׁוֹן הָאָב,
הֲתִשְׁמַע, אֵיךְ הָרוּחַ שָׁר אֶת שִׁיר הַבֵּן, שִׁיר גִּיל וּקְרָב?
בְּלַיְלָה קַר, בְּלֵיל אֲדָר, הַקְשִׁיבָה אֵיךְ הָאָבִיב שָׁר...
תנועת הבוגרים של השומר הצעיר מאחלת לכל שכבות התנועה שנת
מרד והתחדשות, שנת חינוך פורייה.